[{"text_idx": "#000001", "text": "Edrychwch ar straeon ysbrydoledig pobl a gymerodd y cam cyntaf i droi eu bywydau o amgylch i adeiladu dyfodol gwell iddynt eu hunain, eu teulu a\u2019u cymuned. Bu addysg oedolion yn allweddol i bob un o\u2019u straeon llwyddiant ac yn rhaff bywyd i lawer. Cewch chithau eich ysbrydoli drwy glicio ar unrhyw un o\u2019r delweddau islaw i ddarllen neu gweld eu stori. Dyma\u2019r hyn y gall addysg oedolion ei wneud i chi, gallwch chithau newid eich stori hefyd."}, {"text_idx": "#000002", "text": "Ddwy flynedd yn o\u0302l, roedd Chloe Young o\u2019r Wyddgrug yn rhy ofnus i adael ei chartref ei hun oherwydd gorbryder ac iselder difrifol ac anhwylder..."}, {"text_idx": "#000003", "text": "Ddwy flynedd yn o\u0302l, roedd Chloe Young o\u2019r Wyddgrug yn rhy ofnus i adael ei chartref ei hun oherwydd gorbryder ac iselder difrifol ac anhwylder bwyta yr oedd wedi bod yn brwydro yn ei erbyn ers pan oedd yn 17 oed. Meddai: \u201cMae fy mywyd wedi bod fyny ac i lawrr. Ar fy ngwaethaf, byddwn yn ei chael hi\u2019n anodd dod allan o\u2019r gwely i fynd a\u0302 fy merch i\u2019r ysgol. Doedd gen i ddim hyder \u2013 doedd gen i ddim byd ar o\u0302l i\u2019w roi. Doeddwn i ddim yn gweld pwrpas siarad am fy iechyd meddwl achos roeddwn i\u2019n teimlo nad oedd unrhyw beth a fyddai\u2019n gallu cael gwared ar fy mhrofiadau.\u201d"}, {"text_idx": "#000004", "text": "Cafodd Chloe ei chyfeirio at raglen WeMindTheGap, cynllun sy\u2019n darparu mentora bywyd, profiad gwaith a mynediad at gyflogaeth. Meddai:"}, {"text_idx": "#000005", "text": "Pan raddiodd Chloe, gofynnwyd iddi rannu ei phrofiadau gyda menywod ysbrydoledig eraill ar ei chwrs, noddwyr elusennau, rheolwyr lleoliadau, ffrindiau a theulu. \u201cRoeddwn i\u2019n ysgwyd, ac yn methu ynganu fy ngeiriau\u2019n iawn wrth i mi ddarllen fy araith i ystafell o tua 200 o bobl. Roeddwn i mor emosiynol, fe ddechreuais i grio \u2013 allwn i ddim credu bod gen i\u2019r hyder i\u2019w wneud. Roeddwn i\u2019n gwybod y gallwn ddangos yr hyn oedd yn bosib i\u2019r bobl a oedd yn fy amau, a dwi wedi llwyddo i wneud hynny."}, {"text_idx": "#000006", "text": "Arweiniodd ei lleoliad ar gyfer gwasanaethau cymdeithasol fel gweithiwr cymorth i\u2019r henoed at swydd barhaol."}, {"text_idx": "#000013", "text": "Er bod y byd yn teimlo fel lle dychrynllyd, gwthiodd Catrin ei ffordd drwy\u2019r heriau hyn a chymryd ei cham cyntaf pan ddechreuodd weithio fel cyfaill cefnogol gydag elusennau megis Sefydliad Katie Piper a Changing Faces, gan gynnal sgyrsiau cymhelliant ar sut i oroesi profiadau sy\u2019n newid bywydau. Meddai, \u201cYr hyn oeddwn wir am ei wneud oedd astudio unwaith eto ac anelu at yrfa ystyrlon ble gallwn i wneud gwahaniaeth.\u201d"}, {"text_idx": "#000014", "text": "Cafodd Catrin ei hysbrydoli gan swyddogaeth y Ffisiotherapydd yn ystod ei hadferiad ei hun, ac yn 2017 dechreuodd ar daith i ddod yn ffisiotherapydd. Meddai, \u201cRoedd mynd yn o\u0302l i fyd addysg yn frawychus. Roeddwn wedi cwblhau 15 mlynedd o addysg mewn sefyllfa ffodus o beidio a\u0302 chael anghenion ychwanegol, nawr roedd gen i anghenion niferus.\u201d"}, {"text_idx": "#000015", "text": "I ddilyn cwrs gradd mewn Ffisiotherapi, roedd rhaid i Catrin gael cymhwyster Safon 3 mewn pwnc gwyddonol. Cofrestrodd i fynd ar gwrs Mynediad i Addysg Uwch Agored Cymru i astudio Biowyddorau yng Ngholeg Cambria. Meddai, \u201cWedi magu dewrder i fynychu, daeth pob dydd yn haws. Roeddwn i\u2019n parhau i fod yn ddeallus, yn alluog a llwyddodd yr addasiadau i wneud popeth yn gyraeddadwy.\u201d"}, {"text_idx": "#000016", "text": "Wedi rhagori yn ei chwrs, mae Catrin wedi derbyn cynigion gan Brifysgol a bydd yn cymryd ei lle ym mis Medi 2018. Dywedodd Jackie Grieves o Goleg Cambria, \u201cMae pawb yma wedi cael eu syfrdanu a\u2019u hysbrydoli gan agwedd gadarnhaol a phenderfyniad Catrin i gyrraedd ei nod.\u201d"}, {"text_idx": "#000017", "text": "Saith mlynedd ar o\u0302l cael ei ryddhau o\u2019r Fyddin ar seiliau meddygol, mae Kierran James wedi ennill gradd anrhydedd dosbarth cyntaf mewn Cynnal a Chadw..."}, {"text_idx": "#000021", "text": "Roedd dychwelyd i ddysgu yn her i Kierran, a ddywedodd, \u201cRoeddwn i wastad wedi cysylltu dysgu a\u0302\u2019r amser anodd ges i yn yr ysgol pan fu nhad farw.\u201d Yn ystod ei amser ar y cwrs, cafodd ddiagnosis o ddyslecsia nad oedd neb wedi sylwi arno yn yr ysgol. \u201cRoeddwn i bob amser wedi teimlo bod gwaith ysgol yn waith caled ond ar o\u0302l deall pam roeddwn i\u2019n cael trafferth a gwneud newidiadau bach fel argraffu gwaith ar bapur melyn roeddwn i\u2019n gallu cadw i fyny a\u0302\u2019r gwaith yn y dosbarth yn well.\u201d"}, {"text_idx": "#000022", "text": "Ffynnodd Kierran yn yr amgylchedd dysgu yma ac ar o\u0302l cwblhau ei Lefel 2 a 3 mewn modiwlau Trwydded A aeth ymlaen i astudio ar gyfer gradd mewn cynnal a chadw awyrennau. Dywedodd Kay Davies, ei diwtor: \u201cRwyf wedi gweld ei drawsnewidiad o fod yn ddysgwr Addysg Bellach ar gwrs ymarferol yn bennaf Peirianneg Awyrennau i ddysgwr Addysg Uwch hyderus ar gwrs academaidd iawn\u201d."}, {"text_idx": "#000024", "text": "\u201cRoedd Bruce yn siarad mewn cynhadledd ac es i ato i ofyn am rywfaint o brofiad gwaith \u2013 pe baech wedi dweud hynny wrtha i bum mlynedd yn o\u0302l, fyddwn i wedi chwerthin! Mae cefnogaeth ar gael a byddwn yn annog pobl i rannu eu problemau a\u2019u nodau hefyd oherwydd fe fydd pobl yn eich helpu i ddod o hyd i ffordd drwyddi.\u201d"}, {"text_idx": "#000028", "text": "Mae Joseff bellach yn gweithio fel gofalwr, cyfieithydd ac athro, ac mae\u2019n gwirfoddoli i Gymdeithas yr Iaith. Mae hefyd yn rhoi sesiynau blasu Cymraeg sy\u2019n para hanner awr yng Nghyngor Ffoaduriaid Cymru \u2013 ar o\u0302l i ddysgwyr gael awr o hyfforddiant Saesneg.\nAeth ymlaen i ddweud: \u201cRoedd rhai o\u2019m tiwtoriaid yn amheus am ychwanegu\u2019r Gymraeg at y cyrsiau Saesneg."}, {"text_idx": "#000032", "text": "Meddai Ralph: \u201cDwi wedi bod a\u0302 diddordeb brwd mewn cyfrifiaduron erioed. Ond ar o\u0302l pasio saith Lefel O yn y 70au, doedd dim llawer o gyfleoedd i mi yn y diwydiant, felly tyfodd fy niddordeb gryn dipyn ar o\u0302l i ni gael ein cyfrifiadur desg cyntaf gartref yn 1996. Fues i\u2019n mynd i ddosbarthiadau nos ac roeddwn i wedi synnu pa mor wahanol oedd hynny i\u2019m profiad yn yr ysgol oherwydd fod pobl eisiau bod yno go iawn! Roedd yn brawf bod modd i chi barhau i ddysgu, yn eich amser eich hun ac o gwmpas ymrwymiadau teuluol."}, {"text_idx": "#000034", "text": "Aeth Ralph yn o\u0302l i\u2019r \u201cysgol\u201d gan gwblhau\u2019r Wobr mewn Addysg a Hyfforddiant (Lefel III), sydd nawr yn caniata\u0301u iddo rannu ei sgiliau a\u2019i brofiad drwy ei waith gwirfoddoli. Meddai:"}, {"text_idx": "#000035", "text": "Aeth Ralph ymlaen: \u201cMae dysgu wedi fy helpu i drwy gydol fy ngyrfa ac erbyn hyn dwi\u2019n hapus iawn fy mod i\u2019n gallu helpu eraill. Mae bron bopeth ar-lein erbyn hyn, a gall fod yn greulon i\u2019r rhai sy\u2019n teimlo\u2019n ddihyder \u2013 mae hyd yn oed cofrestru yn y Ganolfan Waith i gyd yn ddigidol, yn ogystal a\u0302 chwilio am swydd."}, {"text_idx": "#000036", "text": "Dwi wrth fy modd yn gweld fy nysgwyr yn pasio ac yn magu hyder a gweld drysau\u2019n agor iddyn nhw \u2013 yn bersonol ac yn broffesiynol. Unwaith mae\u2019r fflam ddysgu wedi tanio ac yn llosgi mae\u2019r dysgwyr yn sicr o gyflawni, a does dim ffordd o fesur y balchder dwi\u2019n ei deimlo.\u201d"}, {"text_idx": "#000037", "text": "Cafodd Emma Williams ei geni yn Wrecsam a roedd wedi gadael cartref erbyn iddi fod yn 14 oed. Cafodd broblemau gyda\u2019i iechyd meddwl a bod..."}, {"text_idx": "#000038", "text": "Cafodd Emma Williams ei geni yn Wrecsam a roedd wedi gadael cartref erbyn iddi fod yn 14 oed. Cafodd broblemau gyda\u2019i iechyd meddwl a bod yn gaeth i gyffuriau, roedd yn ddigartref yn ei harddegau ac yn ofni na fedrai ddianc."}, {"text_idx": "#000041", "text": "\u201cRoedd coleg drws nesaf i\u2019r ganolfan. Dechreuais gyda rhywbeth bach \u2013 ychydig o gyrsiau cyflogadwyedd i gadw fy meddwl yn brysur. Fe newidiodd fy mywyd.\u201d"}, {"text_idx": "#000042", "text": "Wrth gael help gyda\u2019i dibyniaeth, gwnaeth Emma gais am swydd fel gweithiwr cymorth adfer a threuliodd y ddwy flynedd nesaf fel gweithiwr achos, gan helpu eraill i ddelio a\u0302\u2019u problemau cyffuriau eu hunain.Roedd cael ei diswyddo o\u2019r swydd yr oedd yn ei hoffi yn ergyd, ond fe\u2019i gwnaeth hi\u2019n fwy penderfynol byth i ddysgu a gwnaeth gais i fynd i\u2019r brifysgol."}, {"text_idx": "#000043", "text": "Gan ddychwelyd at y cymwysterau roedd hi wedi llwyddo i\u2019w cael yn ei hugeiniau, ynghyd a\u0302\u2019r cyrsiau newydd roedd hi wedi\u2019u cwblhau, llwyddodd Emma i wneud cais i ddechrau astudio ar gyfer gradd mewn Gwyddoniaeth Fforensig."}, {"text_idx": "#000044", "text": "Meddai Emma, sy\u2019n 39: \u201cDdeng niwrnod yn ddiweddarach, roeddwn i\u2019n eistedd yn fy narlith cemeg cwantwm cyntaf. Dwi wedi dioddef dipyn gyda syndrom twyllwr. Does dim llawer o\u2019r myfyrwyr yn edrych fel fi nac yn dod o gefndir tebyg i fi \u2013 ond dwi mor benderfynol.\u201d"}, {"text_idx": "#000045", "text": "Dros y pum mlynedd nesaf cwblhaodd ei gradd mewn Gwyddoniaeth Fforensig a chwrs TAR, ac ar hyn o bryd mae hi\u2019n cwblhau MRes mewn Anthropoleg Fforensig a Bioarchaeoleg gyda ffocws ar anthropoleg fiolegol ym Mhrifysgol Glyndw\u0302r Wrecsam."}, {"text_idx": "#000046", "text": "Ar o\u0302l cymhwyso fel athrawes, bu\u2019n addysgu ar y cwrs gradd Gwyddoniaeth Fforensig ac mae bellach yn gyfathrebwr gwyddoniaeth i Techniquest yn y gogledd, gan weithio fel model ro\u0302l i fenywod mewn pynciau STEM."}, {"text_idx": "#000047", "text": "\u201cNawr dwi\u2019n annog merched i astudio gwyddoniaeth fel fi,\u201d meddai."}, {"text_idx": "#000048", "text": "Os ydych yn teimlo eich bod wedi cael eich ysbrydoli i newid eich stori, mae ein hymgyrch yn ffordd wych o ganfod mwy am y ffordd y gallwch ddysgu rhywbeth newydd a datblygu eich sgiliau. Porwch er mwyn dod o hyd i ystod o diwtorialau a chyrsiau am ddim fel y celfyddydau, ieithoedd, sgiliau digidol, pobi, mathemateg, ysgrifennu creadigol a llawer mwy!"}, {"text_idx": "#000050", "text": "Dysgu sgiliau newydd adechrau\u2019r bennod nesaf"}, {"text_idx": "#000058", "text": "If you disable this cookie, we will not be able to save your preferences. This means that every time you visit this website you will need to enable or disable cookies again."}]